
Parlamentul  României

Camera  Deputaţilor
Comisia pentru sănătate  şi familie
             Nr. 28 / 229/  17 octombrie 2011                                   

BIROULUI PERMANENT 

AL

CAMEREI DEPUTAŢILOR,

Vă înaintăm raportul de înlocuire asupra proiectului de Lege pentru modificarea şi completarea Legii nr.95/2006 privind reforma în domeniul sănătăţii (PL-x 123/2011), adoptat de Senat în şedinţa din 7 martie 2011 în calitate de primă Cameră sesizată şi retrimis Comisiei pentru sănătate şi familie pentru reexaminare, în fond, cu adresa nr.PL-x 123 din 22 septembrie 2011, Camera Deputaţilor fiind Cameră Decizională.

La întocmirea raportului de înlocuire, Comisia pentru sănătate şi familie a avut în vedere:

· avizul Consiliului Legislativ nr.1389/26.11.2010;

· avizul  Comisiei juridice, de disciplină şi imunităţi nr.PL-x 123/2011 din 13.04.2011;
·  avizul Comisiei pentru muncă şi protecţie socială nr.27/139 din 11.04.2011;

·  avizul Comisiei pentru buget, finanţe şi bănci nr.22/95 din 30.03.2011;
· punctul de vedere al Ministerului Sănătăţii nr.52539 din 12.09.2011.
În raport de obiectul şi conţinutul reglementării, proiectul de Lege face parte din categoria legilor ordinare.
          PREŞEDINTE,                                                         SECRETAR,
      RODICA NASSAR                                                HORIA CRISTIAN

Parlamentul  României

Camera  Deputaţilor
Comisia pentru sănătate  şi familie
                                                                                   Nr. 28/ 229  /17 octombrie 2011
R A P O R T   DE  Î N L O C U I R E
asupra proiectului de Lege pentru modificarea şi completarea Legii nr.95/2006 privind reforma în domeniul sănătăţii (PL-x 123/2011)
1. În conformitate cu prevederile art.70 din Regulamentul Camerei Deputaţilor, proiectul de Lege pentru modificarea şi completarea Legii nr.95/2006 privind reforma în domeniul sănătăţii  a fost retrimis Comisiei pentru sănătate şi familie, prin adresa nr. PLx 123/2011 din 22 septembrie 2011,  în vederea reexaminării şi depunerii unui nou raport. 
Proiectul de Lege are ca obiect de reglementare modificarea şi completarea Legii nr.95/2006 privind reforma în domeniul sănătăţii, intervenţiile legislative vizând redefinirea noţiunii de coplată, stabilirea categoriilor de asiguraţi care sunt scutite de coplată precum şi stabilirea cadrului legal pentru aprobarea, prin contractul cadru şi normele de aplicare ale acestuia, a Listei serviciilor medicale pentru care se încasează coplata şi nivelul coplăţii pe asigurat şi pe an calendaristic.
La întocmirea raportului de înlocuire, Comisia pentru sănătate şi familie a avut în vedere:

· avizul Consiliului Legislativ nr.1389/26.11.2010;

· avizul  Comisiei juridice, de disciplină şi imunităţi nr.PL-x 123/2011 din 13.04.2011;

· avizul Comisiei pentru muncă şi protecţie socială nr.27/139 din 11.04.2011;

· avizul Comisiei pentru buget, finanţe şi bănci nr.22/95 din 30.03.2011;

· punctul de vedere al Ministerului Sănătăţii nr.52539 din 12.09.2011.
2. În raport de obiectul şi conţinutul reglementării, proiectul de lege face parte din categoria legilor ordinare.

3. La dezbaterea proiectului de lege  din data de 12 octombrie 2011 a participat, în calitate de invitat, domnul Cristian Anton Irimie, secretar de stat în cadrul Ministerului Sănătăţii.

4. La lucrările comisiei au fost prezenţi 14 deputaţi, din totalul de 17 membri ai comisiei.
                    Raportul comisiei  a fost adoptat cu  8 voturi pentru, 3 voturi împotrivă şi 1 abţinere.
5. Proiectul de lege a fost adoptat de Senat în şedinţa din 7 martie 2011.
       6. Potrivit articolului 75 alineatele (1) şi (3) din Constituţia României, republicată, Camera Deputaţilor este Cameră decizională.

Având în vedere cele prezentate mai sus, Comisia pentru sănătate şi familie propune Plenului Camerei Deputaţilor adoptarea proiectului de Lege pentru modificarea şi completarea Legii nr.95/2006 privind reforma în domeniul sănătăţii, cu amendamentele prezentate în anexă.
I. AMENDAMENTE ADMISE

	Nr. crt.
	Text act normativ de bază
	Text Senat
	Text propus de Comisie

(autorul amendamentului)
	Motivarea amendamentelor propuse

	1.
	
	Titlul legii

Lege pentru modificarea şi completarea Legii nr.95/2006 privind reforma în domeniul sănătăţii


	Nemodificat.


	

	2.
	
	Art.1.- Legea nr.95/2006 privind reforma în domeniul sănătăţii, publicată în Monitorul Oficial al României, Partea I, nr.372 din 28 aprilie 2006, cu modificările şi completările ulterioare, se modifică şi se completează după cum urmează:


	Nemodificat.


	

	3.
	___
	1. La articolul 190 alineatul (5), după litera i) se introduce o nouă literă, lit. i1), cu următorul cuprins:

„i1) 
coplata pentru unele servicii medicale;”

	Nemodificat.


	

	4.
	l) coplata - diferenţa suportată de asigurat între tariful decontat de casa de asigurări de sănătate din Fondul naţional unic de asigurări sociale de sănătate şi tariful maximal stabilit de Ministerul Sănătăţii, ca autoritate naţională în politica de preţuri a serviciilor medicale, medicamentelor şi dispozitivelor medicale.

(Legea nr.95/2006 cu modificările şi completările ulterioare)
	2. La articolul 210 alineatul (1), litera l) va avea următorul cuprins: 
„1)
coplata - suma care reprezintă plata contribuţiei băneşti a asiguratului, în temeiul obligaţiei prevăzute la art.219 lit.g), pentru a putea beneficia de unele servicii medicale din pachetul de servicii de bază, în cadrul sistemului de asigurări sociale de sănătate, în cuantumul şi în condiţiile stabilite prin contractul-cadru privind condiţiile acordării asistenţei medicale în cadrul sistemului de asigurări sociale de sănătate, potrivit art.217 alin.(3) lit.k), restul sumei fiind suportat de către Fondul naţional unic de asigurări sociale de sănătate.”

	2. La articolul 210 alineatul (1), litera l) se modifică şi va avea următorul cuprins: 
„l) coplata – suma care reprezintă plata contribuţiei băneşti a asiguratului în temeiul obligaţiei prevăzute la art.219 lit.g), pentru a putea beneficia de serviciile medicale din pachetul de servicii de bază, în cadrul sistemului naţional de asigurări sociale de sănătate. Suma prevăzută drept coplată se calculează procentual din valoarea serviciilor medicale aşa cum sunt  prevăzute în contractul - cadru. Cuantumul coplăţii în procente, precum şi valoarea serviciilor medicale sunt stabilite prin contractul - cadru potrivit art.217 alin.(3) lit.k). Suma prevăzută drept coplată este încasată suplimentar faţă de cea decontată din fond.

Autor: Dep.dr.Cristian Horia


	Formularea propusă acordă o mai mare libertate CNAS şi MS în stabilirea limitelor superioare a valorii coplăţii. Valoarea coplăţii se exprimă ca procent din valoarea serviciilor medicale din pachetul de bază şi se pot stabili măsuri de protecţie socială adecvate. De exemplu hipertensiunea arteriala: orice serviciu pentru HTA va putea fi efectuat cu o coplată de maxim 40% din valoarea stabilită prin contractul - cadru. Adică din valoarea totală a serviciilor medicale (consultaţii,controale, reţete, analize), CNAS acoperă 60% iar asiguratul 40%. În situaţia în care asiguratul aparţine unei categorii sociale cu risc (pensionari, persoane cu handicap), pentru aceeaşi boală, HTA, coplata poate fi de maxim 25%. Dacă asiguratul este într-o grupă de risc medical major, având o complicaţie (insuficienţă cardiacă) coplata se poate reduce la 5% sau chiar 0%.
Se creează un mecanism flexibil care poate îmbina nevoia de finanţare cu protecţia socială şi protecţia categoriilor de pacienţi cu risc major.

Se creează şi un mecanism de concurenţă între furnizori, pentru că se prevăd valori maxime ale coplăţii, fiecare furnizor putând să aplice, transparent, cuantumuri mai mici ale coplăţii.



	5.
	___
	3. La articolul 210 alineatul (1), după litera 1) se introduce o nouă literă, lit. m), cu următorul cuprins:

„m)
tichetul moderator pentru sănătate - formular cu regim special, al cărui model şi modalitate de utilizare a acestuia se aprobă prin ordin comun al ministrului sănătăţii şi al preşedintelui Casei Naţionale de Asigurări de Sănătate.”

	3. La articolul 210 alineatul (1), după litera 1) se introduce o nouă literă, litera m), cu următorul cuprins:

„m)
tichetul moderator pentru sănătate - formular cu regim special, al cărui model şi modalitate de utilizare se aprobă prin ordin comun al ministrului sănătăţii şi al preşedintelui Casei Naţionale de Asigurări de Sănătate.”

	Pentru respectarea normelor de tehnică legislativă.



	6.
	___

___
	4. După  articolul 213  se  introduc  două noi articole, art.2131 şi 2132, cu următorul cuprins:

„Art. 2131.-
Următoarele categorii de asiguraţi sunt scutite de la coplată, după cum urmează:

a)
copiii până la vârsta de 18 ani, tinerii între 18 ani - 26 de ani, dacă sunt elevi, absolvenţi de liceu, până la începerea anului universitar, dar nu mai mult de 3 luni, ucenicii sau studenţii, dacă nu realizează venituri din muncă;

b)
bolnavii cu afecţiuni incluse în programele naţionale de sănătate stabilite de Ministerul Sănătăţii, pentru serviciile medicale aferente bolii de bază respectivei afecţiuni, dacă nu realizează venituri din muncă, pensie sau din alte resurse;

c)
pensionarii cu venituri numai din pensii de până la 700 lei/lună.

	4. După  articolul 213  se  introduc  două noi articole, articolele 2131 şi 2132, cu următorul cuprins:

„Art.2131.-Următoarele categorii de asiguraţi sunt scutite de la coplată, după cum urmează:

a)
copiii până la vârsta de 18 ani, tinerii între 18 ani - 26 ani, dacă sunt elevi, absolvenţi de liceu, până la începerea anului universitar, dar nu mai mult de 3 luni, ucenicii sau studenţii, dacă nu realizează venituri din muncă;

b)
bolnavii cu afecţiuni incluse în programele naţionale de sănătate stabilite de Ministerul Sănătăţii, pentru serviciile medicale aferente bolii de bază respectivei afecţiuni, dacă nu realizează venituri din muncă, pensie sau din alte resurse;
     „c) pensionarii cu venituri numai din pensii de până la 740 lei/lună”.

Autor: dep.Adrian Solomon
	Întrucât pensionarii cu venituri din pensii ce depăşesc 740 lei/lună plătesc contribuţia de asigurări sociale, s-a considerat că cei care au venituri sub această sumă ar trebui să fie scutiţi de la coplata acestor servicii medicale.


	7.
	___

	Art.2132.-
(1)
Lista serviciilor medicale pentru care se încasează coplata, nivelul coplăţii, precum şi data aplicării coplăţii se stabilesc prin contractul-cadru privind condiţiile acordării asistenţei medicale în cadrul sistemului de asigurări sociale de sănătate şi normele de aplicare a acestuia.
(2)
Suma maximă reprezentând coplata asiguratului într-un an calendaristic este de 600 lei.
(3)
După atingerea sumei maxime privind coplata pe asigurat pe an calendaristic, serviciile medicale pentru care se încasează coplata sunt acordate fără coplată.
(4)
Documentul justificativ prin care se face dovada coplăţii serviciilor medicale este tichetul moderator pentru sănătate.
(5)
Sumele încasate din coplată constituie venituri ale furnizorilor de servicii medicale şi se utilizează pentru îmbunătăţirea calităţii serviciilor medicale şi pentru achiziţionarea tichetului moderator pentru sănătate.”

	Art.2132.-
(1)
Lista serviciilor medicale pentru care se încasează coplata, nivelul coplăţii, precum şi data aplicării coplăţii se stabilesc prin contractul-cadru şi prin normele de aplicare a acestuia.
„(2) Suma percepută drept coplată în cursul unui an nu poate depăşi a douăsprezecea parte din valoarea veniturilor nete anuale realizate.”
Autor: dep.dr.Cristian Horia

Nemodificat.
Nemodificat.

Nemodificat.
	Pentru respectarea normelor de tehnică legislativă.

Pentru respectarea principiului echităţii: la un cuantum fix de 600 lei/ an pensionarii ar fi făcut coplata între 4 si 6% din venitul anual în timp ce pentru un asigurat cu venit de 4000 lei ar fi însemnat 0,12%, adică o valoare de 4 – 5 ori mai mică.

Formularea permite o mai mare flexibilitate, întrucât se vorbeşte de suma maximă anuală, astfel MS şi CNAS pot stabili un cuantum mai mic pentru pensionarii cu pensii sub 1000 lei sau pentru persoane cu handicap.

	8.
	g) să achite contribuţia datorată fondului şi suma reprezentând coplata, în condiţiile stabilite prin contractul-cadru;

(Legea nr.95/2006, cu modificările şi completările ulterioare)
	5. La articolul 219, litera g) va avea următorul cuprins:

„g)
să achite contribuţia datorată fondului şi suma reprezentând coplata, în condiţiile stabilite prin contractul-cadru privind condiţiile acordării asistenţei medicale în cadrul sistemului de asigurări sociale de sănătate şi normele de aplicare a acestuia.”

	5. La articolul 219, litera g) se modifică şi va avea următorul cuprins:

„g)
să achite contribuţia datorată fondului şi suma reprezentând coplata, în condiţiile stabilite prin contractul-cadru şi prin normele de aplicare a acestuia.”

	Pentru respectarea normelor de tehnică legislativă.

	9.
	    b) asigurator - persoana juridică sau filiala autorizată în condiţiile <LLNK 12000    32 10 201   0 17>Legii nr. 32/2000 privind activitatea de asigurare şi supravegherea asigurărilor, cu modificările şi completările ulterioare, să exercite activităţi de asigurare, să practice clasele de asigurări de sănătate din categoria asigurărilor de viaţă şi/sau generale şi care îşi asumă răspunderea de a acoperi cheltuielile cu serviciile medicale prevăzute în contractul de asigurare voluntară de sănătate, precum şi sucursala unei societăţi de asigurare sau a unei societăţi mutuale, dintr-un stat membru al Uniunii Europene sau aparţinând Spaţiului Economic European, care a primit o autorizaţie de la autoritatea competentă a statului membru de origine în acest sens;

(Legea nr.95/2006, cu modificările şi completările ulterioare)
	6. La articolul 339, litera b) va avea următorul cuprins:

„b)
asigurător - persoana juridică sau filiala autorizată în condiţiile Legii nr.32/2000 privind activitatea de asigurare şi supravegherea asigurărilor, cu modificările şi completările ulterioare, să exercite activităţi de asigurare, să practice clasele de asigurări de sănătate din categoria asigurărilor de viaţă şi/sau generale şi care îşi asumă răspunderea de a acoperi cheltuielile cu serviciile medicale prevăzute în contractul de asigurare voluntară de sănătate, inclusiv coplata stabilită în condiţiile legii, precum şi sucursala unei societăţi de asigurare sau a unei societăţi mutuale, dintr-un stat membru al Uniunii Europene sau aparţinând Spaţiului Economic European, care a primit o autorizaţie de la autoritatea competentă a statului membru de origine în acest sens;”

	6. La articolul 339, litera b) se modifică şi va avea următorul cuprins:

Nemodificat.
	

	10.
	c) coplata pentru asigurări voluntare de sănătate de tip complementar - diferenţa între tariful decontat de casa de asigurări de sănătate din Fondul naţional unic de asigurări sociale de sănătate şi tariful maximal stabilit de Ministerul Sănătăţii, ca autoritate naţională în politica de preţuri a serviciilor medicale, medicamentelor şi dispozitivelor medicale;
(Legea nr.95/2006, cu modificările şi completările ulterioare)


	7. La articolul 339, litera c) se abrogă.


	Nemodificat.
	

	11.
	(2) Asigurările voluntare de sănătate de tip complementar suportă total sau parţial plata serviciilor neacoperite parţial din pachetul de servicii medicale de bază, coplăţi.

(Legea nr.95/2006, cu modificările şi completările ulterioare)


	8. La articolul 341, alineatul (2) va avea următorul cuprins:

„(2)
Asigurările voluntare de sănătate de tip complementar suportă coplata datorată de asigurat, în condiţiile legii.”

	8. La articolul 341, alineatul (2)  se modifică şi va avea următorul cuprins:
Nemodificat.
	

	12.
	a) lista si volumul de acoperire ale coplăţilor pentru asigurări voluntare de sănătate de tip complementar, în conformitate cu preţul de referinţă stabilit de Casa Naţională de Asigurări de Sănătate;

(Legea nr.95/2006, cu modificările şi completările ulterioare)


	9. La articolul 345, litera a) va avea următorul cuprins:
„a)
lista coplăţilor pentru asigurări voluntare de sănătate de tip complementar.”


	9. La articolul 345, litera a) se modifică şi va avea următorul cuprins:
Nemodificat.
	

	13.
	Lista coplăţilor şi preţul de referinţă pentru serviciile din pachetul de servicii medicale de bază acoperite parţial se stabilesc prin Contractul-cadru privind condiţiile acordării asistenţei medicale în cadrul sistemului de asigurări sociale de sănătate.

(Legea nr.95/2006, cu modificările şi completările ulterioare)
	10. Articolul  359 se abrogă.

	Nemodificat.
	

	14.
	
	Art.II.-
În termen de 60 de zile de la data intrării în vigoare a prezentei legi se vor adopta actele normative corespunzătoare pentru modificarea contractului-cadru privind condiţiile acordării asistenţei medicale în cadrul sistemului de asigurări sociale de sănătate şi respectiv, a normelor de aplicare a acestuia.

	Nemodificat.
	


În cursul dezbaterii, nu au fost înregistrate amendamente respinse.
                                      PREŞEDINTE,                                                                                 SECRETAR,

                                 RODICA NASSAR                                                                          HORIA CRISTIAN

